સરકારી ઓઇલ માર્કેટિંગ કંપનીઓ દૈનિક ધોરણે ભાવ જાહેર કરે છે. ક્રૂડના વૈશ્વિક ભાવમાં છેલ્લા 15 દિવસમાં બેરલ દીઠ ૩ ડોલરનો વધારો નોંધાયો છે. તેને લીધે પેટ્રોલ-ડીઝલના સ્થાનિક ભાવ ફરી વૃદ્ધિ તરફી થયા છે. ઇરાન પરના પ્રતિબંધની અસર દેખાવાની શરૂ થઈ છે. તેને લીધે ક્રૂડના ભાવમાં વધારો નોંધાયો છે. આમ તો ઇરાન પર અમેરિકાનો પ્રતિબંધ અમલી બનવાને ત્રણ મહિનાની વાર છે, પણ રિફાઇનિંગ કંપનીઓએ સપ્લાયમાં ઘટાડાની ગણતરી કરવાનું શરૂ કર્યું છે.